**Sisekaitseakadeemia**

**LIIKUMISKUJUNDITE JOONISTAMISE VÄLJAKUTSE**

**J U H E N D**

**EESMÄRGID:**

1. Jätkame akadeemia inimeste liikumismotivatsiooni säilitamisega, et kõik hoolitseksid enda tervise eest ja et saaksime üheskoos alandada mittepiisavast liikumist tulenevat südame-veresoonkonnahaiguste ning diabeedi riski.

2. Väljakutse eesmärgiks on liikumist GPS abil jälgides kaardile kujundi moodus-tamine ning sellele nimetuse andmine.

**VÄLJAKUTSE KIRJELDUS:**

Väljakutses osalemiseks on vajalik mobiiltelefon, mis peab liikumise ajal osalejaga kaasas olema. Telefonis tuleb valida mõni aktiivsusrakendustest (MapMyRun, Strava, StepTracker, Pedometer vms) ning see liikumise ajal sisse lülitada. Liikumisest tekib kaardile jälg ning eesmärgiks on liikuda selliselt, et liikumisjälg moodustaks mingi kujundi. Kujundi teema on vaba, ideaalis võiks see seonduda akadeemia või loodusega.

Liikumise pikkus peab olema vähemalt 1 km ja distants läbitud mais 2021, mitte varem. Liikumisel ei tohi kasutada mootoriga abivahendeid.

**Telefonis või arvutis salvestatud pilt kujundiga ning lisainfo liikumisvormi (kõnd, jooks, rattasõit, rulluisutamine vm), distantsi pikkuse ja läbija nimega on vaja saata** **esindus@sisekaitse.ee** **25. maiks.**

Maksimaalselt võib esitada 10 kujundit ühe osaleja kohta.

**AEG JA KOHT: Väljakutset võib täita 1.-25.05.21. Iga osaleja valib selleks endale sobiva asukoha, arvestades COVID-19 piirangutega.**

**OSAVÕTJAD:** Osa võivad võtta kõik akadeemia õppurid, töötajad ja vilistlased.

**VASTUTUS TERVISE EEST: Iga võistleja vastutab ise enda tervisliku seisundi eest väljakutses osalemiseks, valib enda jaoks sobiva liikumise tempo ning distantsi.**

**AUHINNAD:** Peaauhind antakse kõige rohkem meeldimisi saanud kujundi autorile ning teiste kujundite esitajate vahel loositakse lisaauhindu. Pirita Linnaosavalitsuse eriauhindadega tunnustatakse Pirital liikumistrajektooridega joonistatud kujundeid. Korraldajatel on õigus anda välja täiendavaid eriauhindu.

Epp Jalakas

spordijuht-lektor